

**Bērnu tiesību aizsardzības Sadarbības grupas**

 **SĒDES PROTOKOLS**

Cēsīs, Cēsu novadā

2025.gada 3.marts Nr. 4

Sēde sākās: 03.03.2025. plkst. 14:00

Sēdē piedalās Bērnu tiesību aizsardzības Sadarbības grupas locekļi: Ivita Krastiņa (Bāriņtiesas priekšsēdētāja), Dina Dombrovska (IP vadītāja), Ieva Ozola (Sociālā dienesta ĢBAN darbiniece), Inga Kārkliņa (Sociālais dienesta vadītāja), Guntars Norbuts (PP priekšnieks)

Pieaicināti speciālisti: Cēsu klīnikas pediatre Ilze Dambe

 Valsts policijas inspektore Liene Kaužēna

Sēdi protokolē: Iveta Liepiņa (IP speciālais pedagogs )

**Darba kārtība:**

1. Turpināt izskatīt jautājumu par valsts un pašvaldības institūciju sadarbību vardarbības pret bērnu gadījumā,

 **uzklausīt ārstniecības iestādes pārstāvja viedokli un Valsts policijas inspektora viedokli**  par BAC izstrādāto algoritmu sadarbībai starp institūcijām ( Sociālais dienests, Bāriņtiesa, ārstniecības iestādes un/ vai ārstniecības personas, Valsts policija, Pašvaldības policija) un rīcību situācijās, kad ir pamats uzskatīt, **ka bērns ir cietis** nofiziskas un emocionālas cietsirdības, seksuālas izmantošanas, pamešanas novārtā jeb ilgstošas un sistemātiskas nolaidības vai cita veida izturēšanās, kas apdraud vai var apdraudēt bērna dzīvību, veselību, drošību, attīstību un pašcieņu, ir pamats uzskatīt, ka **bērns ir pakļauts riskam**, kurš ilgtermiņā varētu ietekmēt bērna dzīvību, veselību, drošību, attīstību.

**Cēsu Klīnikas pediatre I.Dambe**, iepazīstoties ar Algoritmu sadarbībai starp institūcijām, secina:

* algoritmu sadarbībai ar institūcijām jāpapildina ar sekojošu informāciju: Ja cietušais bērns nonāk Cēsu klīnikā, iestāde uzreiz nekavējoties ziņo arī Bāriņtiesai un Sociālajam dienestam. ( info nodod konkrētās maiņas dežurējošais darbinieks). Ziņojums tiek adresēts trim adresātiem: Valsts policijai, Bāriņtiesai, Sociālajam dienestam.
* tiek aktualizēts jautājums: cik detalizēti katra institūcija informē pārējās par gadījumu un sniedz atgriezenisko saiti, informāciju par pieņemto lēmumu, turpmāko rīcību. Cēsu novada institūcijām jāizveido sistēma, kā notiek informācijas aprite, lai pēc iespējas netraumētu cietušo bērnu. Intervija ar bērnu tiktu organizēta vienu reizi. Kā intervijā piedalās pārējās institūcijas?
* Cēsu klīnikas pediatre ierosina turpināt tikšanos BTA sadarbības grupā, pieaicinot klīnikas sociālo darbinieku.
* I.Dambe informē par Cēsu novada ģimenes ārstu tikšanos profesionālās pilnveides semināros, kuru pacienti ir bērni un pusaudži, lai pārrunātu ar BTA sadarbības grupas locekļiem, kā sniegt savstarpēju informāciju, ja konstatējam vardarbību pret bērnu.

Valsts policijas inspektore L.Kaužēna informē, ka iestāde darbojas pēc šī BAC izstrādātā Algoritma.

1. Par policiju funkcijām. Izglītības iestādēs aktualizēt jautājumu, kādos gadījumos izsauc uz izglītības iestādi Valsts policijas pārstāvjus ( kriminālpārkāpumi, narkotiskās vielas, seksuāla vardarbība), kādos gadījumos pašvaldības policijas pārstāvjus ( administratīvie pārkāpumi, huligānisms). Pašvaldības policijas inspektori veic izglītojošas lekcijas izglītības iestādēs par tēmu ‘’Drošība – skolā, uz ielas, internetā!’’.
2. Iepazīstināt Sadarbības grupas locekļus ar papildināto SHĒMU RĪCĪBAI UN SADARBĪBAI izglītības iestādēm ar institūcijām Cēsu novadā, ja izglītības iestādē konstatēta fiziska vai emocionāla vardarbība.

**Sadarbības grupa nolemj:**

1. Rīkot starpinstitūciju tikšanos ar ģimenes ārstiem kuru pacienti ir bērni un pusaudži, lai apspriestu jautājumu par informācijas sniegšanu gadījumos, kad bērns ir cietis no vardarbības. ( datums vēl nav nolikts).
2. Rīkot tikšanos ar Cēsu klīnikas pediatri un sociālo darbinieci š.g. 28.aprīlī Cēsu klīnikas telpās pl:14.00 , lai izskatītu jautājumus par konkrētiem saņemtajiem gadījumiem un izveidotu vienotu dokumentācijas aprites mehānismu starp pašvaldības institūcijām.
3. Informēt Cēsu novada institūcijas – Bāriņtiesu, Sociālo dienestu, Valsts policiju, pašvaldības policiju par SHĒMU RĪCĪBAI UN SADARBĪBAI izglītības iestādēm ar institūcijām Cēsu novadā, ja izglītības iestādē konstatēta fiziska vai emocionāla vardarbība. ( atbildīgā I.Liepiņa).
4. Nākamo BTA sadarbības grupas sanāksmi pārcelt no 12.05.2025. uz 26.05.2025.

Sadarbības grupa sēdi beidz plkst. 16:00

Sadarbības grupas vadītāja: I.Krastiņa

Protokolēja I.Liepiņa